Паўднёва-заходняя частка парку мае самастойнае кампазіцыйнае рашэнне, заснаванае на выкарыстанні трох сажалак рознай формы з кароткімі пратокамі і дамбамі. Сажалкі каналам злучаліся з вадаёмам на партэры. Другі, акружны канал, пачынаўся за партэрам (з боку гаспадарчага двара і птушніка), агінаў парк з паўднёва-заходняга і паўднёвага бакоў, меў меліяратыўнае і каналізацыйнае прызначэнне. Ён не быў звязаны з сажалкамі, лішак вады адводзіўся ў суседні балотны масіў.